શીર્ષક: BBC Top News : ખેડૂતો-ખેતમજૂરોની આત્મહત્યામાં ગુજરાત દેશમાં ચોથા ક્રમે\nકાલ્પનિક લેખનું ઉપરનું શીર્ષક જોતાં, લેખની કલ્પના કરો.\n
પ્રતીકાત્મક તસવીર

સંસદના ચોમાસું સત્રમાં રજૂ કરાયેલા અહેવાલ અનુસાર ત્રણ વર્ષમાં કુલ 1,309 ખેડૂતો અને ખેતમજૂરોએ આત્મહત્યા કરી છે.

ખેડૂતો અને ખેત મજૂરોની સૌથી વધુ આત્મહત્યાના મામલે ગુજરાત ભારતમાં ચોથા ક્રમે છે. ગુજરાતમાં ખેડૂતોની આત્મહત્યાના પ્રમાણમાં વર્ષ 2015 કરતાં વર્ષ 2016માં 35.5 ટકા જેટલો વધારો નોંધાયો છે.

ગુજરાતમાં વર્ષ 2014માં 555, વર્ષ 2015માં 244 અને વર્ષ 2016માં 378 ખેતમજૂરોએ આત્મહત્યા કરી હતી.

તમે આ વાંચ્યું કે નહીં?

ઉલ્લેખનીય છે કે, મહારાષ્ટ્રમાં ખેડૂતો અને ખેતમજૂરોની આત્મહત્યાની સંખ્યામાં વર્ષ 2015ની તુલનામાં વર્ષ 2016માં ઘટાડો નોંધાયો છે. 

જ્યારે ગુજરાતમાં આ સમયગાળા દરમિયાન આત્મહત્યા કરનાર ખેડૂતો અને ખેતમજૂરોની સંખ્યા મહારાષ્ટ્રની તુલનામાં વધારે છે.

સૌથી વધારે આત્મહત્યાની સંખ્યા આંધ્ર પ્રદેશમાં નોંધાઈ છે.

આર્ટિકલ 35એની સુનાવણી પૂર્વે કાશ્મીરમાં વિરોધનું વંટોળ

સોમવારે સુપ્રીમ કોર્ટમાં બંધારણની આર્ટિકલ 35Aની માન્યતાને પડકારતી પીટિશનની સુનાવણી છે. એ પહેલાં રવિવારે કાશ્મીરમાં વિરોધનું વાતાવરણ જોવા મળ્યું હતું.

'ધ હિન્દુસ્તાન ટાઇમ્સ'ની વેબસાઇટના અહેવાલ પ્રમાણે રવિવારે કાશ્મીરમાં બંધ જેવી સ્થિતિ જોવા મળી હતી. કાશ્મીરના સ્થાનિક લોકો આર્ટિકલ 35Aને બચાવવા માટે સડકો પર વિરોધ પ્રદર્શનો કરતા પણ જોવા મળ્યા હતા.

આર્ટિકલ 35A બંધારણના આર્ટિકલ 370નો જ એક ભાગ છે, જે કાશ્મીરને વિશેષ રાજ્યનો દરજ્જો આપે છે. 

જોઇન્ટ રેસિસ્ટન્સ લીડરશીપના નેજા હેઠળ કાશ્મીરના અલગાવવાદીઓએ રવિવારે અને સોમવારે કાશ્મીરમાં બંધનું એલાન આપ્યું છે. તેમનું કહેવું છે કે, ભાજપ અને સંઘ રાજ્યની ડેમૉગ્રાફી બદલવા માગે છે.

સોમવારે પણ કાશ્મીરમાં વિરોધ પ્રદર્શનો યોજાય અને રાજકીય માહોલ ગરમાય એવી શક્યતાઓ છે.

યૂ.એસ.-ચીન ટ્રેડવૉરથી ભારતને ફાયદો થશે : CII રિપોર્ટ

'ધ હિંદુ'ની વેબસાઇટ પર પ્રકાશિત અહેવાલ પ્રમાણે યૂએસ દ્વારા ચીનની આયાતો પર 25 ટકા જેટલી ડ્યૂટી વધારી દેવાઈ છે. તેનો ફાયદો ભારતીય પ્રોડક્ટ્સને મળશે એવું કન્ફેડરેશન ઑફ ઇન્ડિયન ઇન્ડસ્ટ્રીઝ (CII)ના રિપોર્ટનું અનુમાન છે.

આ રિપોર્ટમાં એવી ભલામણ છે કે ભારતે યૂએસ માર્કેટ પર ધ્યાને કેન્દ્રિત કરવાની જરૂર છે.

મશીનરી, ઇલેક્ટ્રિકલ સાધનો, વાહનો અને પરિવહનના સાધનો, કેમિકલ, પ્લાસ્ટિક તથા રબર જેવી પ્રોડક્ટ્સ માટે ભારત અને યૂએસ વચ્ચે વેપાર થવાની સંભાવના આ રિપોર્ટમાં પ્રગટ કરાઈ છે.

CIIનું કહેવું છે,...